KOMISIJOS SPRENDIMAS
2005 m. sausio 28 d.
iš dalies keičiantis Sprendimo 2003/71/EB galiojimo terminus
(pranešta dokumentu Nr. K(2005) 186)
(Tekstas svarbus EEE)
(2005/86/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. liepos 15 d. Tarybos direktyvą 91/496/EEB, nustatančią gyvūnų, įvežamų į Bendriją iš trečiųjų šalių, veterinarinio patikrinimo organizavimo principus ir iš dalies pakeičiančią Direktyvas 89/662/EEB, 90/425/EEB ir 90/675/EEB (1), ypač į jos 18 straipsnio 7 dalį,
atsižvelgdama į 1997 m. gruodžio 18 d. Tarybos direktyvą 97/78/EB, nustatančią principus, reglamentuojančius iš trečiųjų šalių į Bendriją įvežamų produktų veterinarinių patikrinimų organizavimą (2), ypač į jos 22 straipsnio 6 dalį,
kadangi:
(1)
Farerų salose paplitus infekcinei lašišų anemijai (ISA), 2003 m. sausio 29 d. buvo priimtas Komisijos sprendimas 2003/71/EB dėl tam tikrų apsaugos priemonių, susijusių su infekcine lašišų anemija Farerų salose (3).
(2)
Nepaisant priemonių, kurių ėmėsi Farerų salos, 2004 m. šalyje buvo užregistruoti papildomi ISA protrūkiai, ir apie juos pranešta Komisijai.
(3)
Farerų salos, remdamosi 1993 m. birželio 24 d. Tarybos direktyva 93/53/EEB, nustatančia minimalias Bendrijos tam tikrų žuvų ligų kontrolės priemones (4), pagal ES ir Farerų salų susitarimą (5) įkurtam veterinarijos pogrupiui pristatė nenumatytų atvejų planą. Šiame plane pagal Direktyvos 93/53/EEB 6 straipsnį pateikiamas žuvų pašalinimo planas. Skiepijimų procedūras apimantį nenumatytų atvejų planą ir 2004 m. rugsėjo mėnesį pateiktą žuvų pašalinimo planą patvirtino veterinarijos pogrupis.
(4)
Atsižvelgiant į ligos būklę Farerų salose ir įgyvendinus kontrolės strategiją, kurioje numatytas skiepijimas, 2003/71/EB sprendime pateikiamos apsaugos priemonės turėtų būti taikomos, kol taikomas skiepijimas. Taikyti skiepijimą kaip kontrolės strategiją ketinama mažiausiai dvejus ateinančius metus.
(5)
Todėl Sprendimas 2003/71/EB turėtų būti iš dalies pakeistas, pratęsiant jo galiojimo terminą.
(6)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠIĄ DIREKTYVĄ:
1 straipsnis
Sprendimo 2003/71/EB 6 straipsnyje „2005 m. sausio 31 d.“ keičiama „2007 m. sausio 31 d.“
2 straipsnis
Šis sprendimas skirtas valstybėms narėms.
Priimta Briuselyje, 2005 m. sausio 28 d.